cyanic-selkie/wikianc huggingface dataset:
מסטיסלב רוסטרופוביץ'
המשך הקריירה
משנת 1977 עד 1994 כיהן כמנהל מוזיקלי ומנצח של התזמורת הסימפונית הלאומית של ארצות הברית בוושינגטון. הוא גם מנצח ומייסד של פסטיבלי מוזיקה רבים, למשל פסטיבל אלדבורו, שייסד בריטן ופסטיבל רוסטרופוביץ', ובמקביל המשיך להופיע עם מוזיקאים מפורסמים כמו סביאטוסלב ריכטר וולדימיר הורוביץ.
סרגיי קמנייב
לאחר מלחמת האזרחים
באפריל 1924 קמנייב מונה לתפקיד מבקר בצבא ובמרץ 1925 למפקד המטה הכללי. באוגוסט 1926 קמנייב החל ללמד באקדמיה צבאית במוסקבה. במאי 1927 הוא מונה לסגן שר הביטחון.
דוקטורסקיה
הנקניק היה נפוץ ופופולרי בברית המועצות. תקן GOST 23670-79 הגדיר כי 100 קילוגרם של נקניק זה צריכים להכיל:
קולין סקסטון
קולין סקסטון (באנגלית: Collin Sexton; נולד ב-4 בינואר 1999) הוא כדורסלן אמריקאי המשחק בקבוצת יוטה ג'אז מליגת ה-NBA. גובהו 1.85 מטרים והוא משחק בעמדת הרכז.
פאביו וולו
קריירה
בשנת 2000 החל וולו לשדר תוכנית רדיו משלו, "Il volo del mattino", בתחנת הרדיו Deejay ופרסם את ספרו הראשון שנקרא באיטלקית "Esco a fare due passi". לאחר מכן הוא כתב עוד כשבעה ספרים. מבין הספרים שכתב יצאו לאור שלושה ספרים בעברית.
תעריף עומס וזמן בישראל
רקע
ב-1 באפריל 2023, שינתה חברת החשמל את מבנה התעריף לצרכנים גדולים (מעל 40,000 קוט"ש בשנה) בעקבות שינויים בדפוסי ייצור החשמל וצריכתו. לשינוי היו שני חלקים: שינוי החלוקה לעונות ולשעות צריכה, ושינוי התעריפים כולל ביטול תעריף הביניים. השינוי נבע מייצור מוגבר של חשמל מאנרגיות מתחדשות בשעות היום, כך שבשעות הערב הצריכה הגבוהה נעשית ממקורות מזהמים יותר. ההתאמה למשק חשמל המתבסס גם על אנרגיה סולארית ואגירה נועדה להסיט צריכת חשמל משעות הערב לשעות הצהריים.
ועדת גדיש
הוועדה סיימה את דיוניה בחודש דצמבר 2004, אך ב-8 בינואר 2005 נפטר היושב ראש, יעקב גדיש, לפני הגשת ההמלצות, ולכן נדחה פרסום ממצאיה. ב-16 במרץ 2005, הציג אהוד אולמרט את המלצות הוועדה לציבור. הממשלה אישרה את החלטות הוועדה פה אחד ב-19 ביוני 2005.
חוד התער
התסריט מבוסס על הרומן "חוד התער" מאת סומרסט מוהם משנת 1943. ב-1984 הופק רימייק לסרט.
תקציר העלילה
לארי עומד לחזור לארצות הברית ולעבוד שם כנהג מונית. איזבל עדיין מאוהבת בו ומבקשת ממנו שיעבוד עם גריי ויסייע לו, אך לארי מסרב ומאשים אותה במותה של סופי.
Cron
דוגמאות
השורה הבאה מריצה תסריט פרל בשם  בכל שעתיים: השורה הבאה מריצה תסריט פרל בשם  בכל חמש דקות: השורה הבאה מריצה תסריט פרל בשם   בכל יום בשעה 4:30:
הרשאות
כאשר הקובץ  קיים במערכת, רק המשתמשים הכתובים בו יכולים להריץ עבודות ב-cron. כאשר הקובץ  קיים, משתמשים הכתובים בו אינם יכולים להריץ עבודות ב-cron.
ג'ין רובינסון
רובינסון זכה להכרה רחבה בהיותו הכומר הראשון בהיסטוריה של הנצרות שהוא הומוסקסואל מחוץ לארון אשר מונה אי פעם לתפקיד בישוף בזרם נוצרי מרכזי. נטייתו המינית הייתה ידועה בחוגים קטנים כבר בשנות ה-70 כאשר למד במדרשה, הוסמך, נישא והקים משפחה. הוא הצהיר ברבים על נטיותיו המיניות בשנות ה-80 והתגרש מאשתו. מאז חי רובינסון עם בן זוגו, מארק אנדרו.
איוואן זבלין
ביוגרפיה
בשנת 1859 הזמין הרוזן סרגיי סטרוגנוב את זבלין לחפור את קברי הטומולוס הסקיתיים בדרום רוסיה ובחצי האי קרים. הוא פעל להחדרת שיטות סטרטיגרפיות בארכאולוגיית השדה הרוסית. הוא זה שחפר את קבר צ'רטומליק, אחד הקברים הסקיתיים הגדולים ביותר. הממצאים שלו הם כעת חלק מאוסף מוזיאון הארמיטאז'. זבלין איחד כוחות עם הרוזן אלכסי אובארוב בהקמת החברה הארכאולוגית הרוסית (ב-1864). הוא סיכם את ממצאיו ב-The Antiquities of Herodotus's Scythia 1866, 1873.
הטרילוגיה הגדולה של זבלין "חיי הבית של הצארים הרוסים" (1862), "חיי הבית של הצארינות הרוסיות" (1872) עדיין מצוטטים על ידי היסטוריונים מודרניים. הספר שלו "ההיסטוריה של החיים הרוסיים בזמנים הקדומים ביותר" נותר בלתי גמור.
Google Fit
האפליקציה הוכרזה בכנס Google I/O ב--25 ביוני 2014, זמן קצר לאחר שחרורו של ממשק iOS 8 של חברת אפל, אשר ידועה כחברה מתחרה. Google Fit הושקה לציבור ב-28 באוקטובר 2014 והיא זמינה לכל מכשירי האנדרואיד שפועלים בגרסה 4.0 ומעלה.
אליבי (סרט)
סרטים דומים ואתחולים מחדש
בשנת 1998 נעשה לסרט אתחול מחדש בשם "רצח מושלם" על ידי הבמאי אנדרו דייוויס בכיכובם של מייקל דאגלס, גווינת' פאלטרו ו-ויגו מורטנסן. למרות הביקורות הפושרות כלפי הסרט הוא הצליח להכניס למעלה מ-120 מיליון דולר ברחבי העולם.
פרסים ומועמדויות
המכון הסרטים האמריקאי דירג את הסרט ברשימות "מאה שנים... מאה מותחנים" במקום ה-48 ו"מאה שנים... עשרת הגדולים" במקום התשיעי. בנוסף הסרט היה מועמד ברשימות "מאה שנים... מאה גיבורים ונבלים" ו"מאה שנים.. מאה פסקולים".
רון מיואק
ראשית דרכו
מיואק נולד בשנת 1958 להורים ממוצא גרמני במלבורן, אוסטרליה, שעסקו ביצור צעצועים. בתחילת דרכו המקצועית עבד מיואק בתחום האפקטים המיוחדים לטלוויזיה וקולנוע. הוא התמחה בבניית דגמים והנפשה אלקטרונית. ועבד בארצות הברית ובבריטניה. בשנת 1986 שיתף פעולה עם ג'ים הנסון (יוצר סדרת הטלוויזיה "החבובות") בהפקת סרט הפנטזיה המוזיקלי "המבוך" בו כיכב דייוויד בואי. מיואק היה אחראי על דמות הבובה לודו (Ludo). למרות הצלחותיו היה מתוסכל מכך שעבודות שטרח עליהן רבות זכו לתצוגה באופן דו-ממדי בלבד בטלוויזיה או בקולנוע.
בבריטניה הוא נישא לקרוליין ווילינג (Caroline Willing), תסריטאית, וביתה של הציירת, ילידת פורטוגל, פאולה רגו (Paula Rego). לזוג יש שתי בנות. במהלך חופשה משפחתית בארצות הברית, התרשמה פאולה רגו מפסל של דרקון שיצר מיואק לבנותיו בחול, בחוף הים. היא הזמינה אצל מיואק פסל בדמותו של פינוקיו, כהכנה לעבודותיה עבור תערוכה קבוצתית בשם "בכבלי השכחה: אמנות וקולנוע" שהתקיימה בגלריה הייורד (Hayward gallery) בלונדון. מויאק יצר את פינוקיו כפסל היפר-ריאליסטי, בגובה של כ-82 ס"מ, כילד הלבוש תחתונים בלבד . האספן וסוחר האמנות צ'ארלס סאצ'י, הבעלים של גלריית סאצ'י בלונדון ראה את פינוקיו ומיד הזמין ממיואק עבודה נוספת. הודות לעבודה שהזמין סאצ'י התפרסם מיואק ברחבי העולם. היצירה שכונתה "אבא מת" ("Dead Dad") הוצגה בתערוכה בשם "תחושות" באקדמיה המלכותית לאמנות בלונדון בשנת 1997 בה השתתפו כמה מהפסלים המודרניים המובילים בבריטניה. הפסל מתאר את גופתו העירומה של אביו של מיואק, שנפטר זה לא מכבר, שוכב על גבו. הפסל בקנה מידה של כמחצית גודל טבעי, באורך כ-90 ס"מ מבוסס על זכרונו ודמיונו של האמן. פסל זה זכה למירב תשומת הלב בתערוכה, ולשבחי הביקורת והקהל הרחב.
פואד עג'מי
מחלוקות
תמיכתו במלחמת עיראק
עג'מי התריע לגבי התוצאות השליליות שתהיינה למלחמת עיראק על ארצות הברית. במסתו משנת 2003 בכתב העת Foreign Affairs, "עיראק ועתיד הערבים", כתב עג'מי:
אולם הוא הוסיף ואמר: "אמריקה חייבת להיות מסוגלת לחיות במידה רבה עם חוסר האמון וחוסר האהדה שנהפכים לאנטי-אמריקניות – עם זאת המצב המולד של התרבות אחראי לפצעים שהביא על עצמו. אין שום צורך לחלוק כבוד לקנאות הדתית הפוליטית שהיא נחלת האזור. אכן, זהו אחד המצבים שבהם כוח זר מחדש מציע דרך טובה יותר למחלותיו וכשלונותיו עתיקות היומין של האזור."
עג'מי המשיך לתמוך בנחיצותה של המלחמה שלוש שנים אחרי כן. בספרו משנת 2006 על הפלישה ותוצאותיה, הוא מתאר את המאמץ האצילי, וטוען שאף על פי שהוא טמן בחובו גם תוצאות לא נעימות, הרי שמוקדם מדי מכדי להגדיר אותו ככישלון.
טריגווה בראטלי
הערכה
בראטלי נחשב לידיד של ישראל ובמיוחד לידיד אישי של גולדה מאיר. בשנת 1978 הוא הגיע לישראל כדי להשתתף בהלווייתה.
אמיל גורובץ
נולד בשם רחמיאל גורובץ בעיירה האיסין (אז בתחומי ברית המועצות, כיום באוקראינה) למשפחה יהודית. בשנת 1946 הוא סיים את בית הספר למשחק ליד התיאטרון היהודי הממלכתי במוסקבה ושיחק בו עד לסגירתו בשנת 1949. בשנים 1950–1954 הוא למד שירה במכון גנסין במוסקבה. החל משנת 1952 הוא הופיע עם שירי יידיש. בשנת 1959 עם קבוצת שחקנים הוא נסע לפריז להשתתף בחגיגות המאה של שלום עליכם. בשנת 1960 גורובץ התחיל לשיר בנוסף ליידיש גם ברוסית ובאוקראינית. הדבר הרחיב מאוד את קהל היעד שלו והוא אף זכה בתחרות שירה.
צ'ארלס ויטמן
מסע הרצח
ב-31 ביולי 1966 ויטמן התחיל בהכנות להשתלטות על מגדל האוניברסיטה. מאוחר יותר באותו יום הוא כתב כי הוא מבקש שלאחר מותו תבוצע בו נתיחה שלאחר המוות בניסיון למצוא הסבר לכאבי הראש מהם סבל ולפעולותיו. זמן קצר אחרי חצות הוא דקר את אמו והשאיר פתק בו כתוב "למי שזה נוגע לו: הרגע לקחתי את חייה של אמי. אני עצוב מאוד על שעשיתי זאת. אולם, אני מרגיש שאם יש גן עדן היא לבטח כבר שם ואם אין גן עדן פטרתי אותה מחיים קשים וחסרי ערך... אני מאוד מצטער, שלא יהיה ספק בלבכם אהבתי את האשה הזאת בכל לבי."
חורשת אי הילדים
הנצחה בחורשה
חורשת אי הילדים מנציחה את זכרם של יואב איילון, צחי זק וירון יוגב, בני הקיבוץ אשר נפלו במהלך שירותם הצבאי בצה"ל. הפעילות בחורשה והפעלתה משלבת בין תרומה ומעורבות חברתית, הנגשת פעילויות וטבע לבעלי ובעלות צרכים מיוחדים, התנדבות במסגרת שנת שירות ומפגש בין האדם לאדמה, מהיסודות עליהם מושתת קיבוץ פלמ"ח צובה.
אכסניית בארנארד
אכסניית בארנארד (באנגלית: Barnard's Inn) הייתה אכסניית אוצר בלונדון בירת אנגליה. האכסניה הייתה ממוקמת בשכונת הוברן. כיום המבנה משמש את מכללת גרשאם.
תיאור המבנה
חדרי עורכי הדין במבנה הנוכחי מקורם במאה ה-18. חלקים מאולם הסעודות מקורם במאה ה-15. חיפוי העץ ועיטורי הזהב של האולם מקורם במאה ה-16. חלק מלבני קירות המרתף מקורם במבנה מהתקופה הרומית. לאחר שהמבנה הוזנח במאה ה-19, דאגה גילדת האורגים לשיקומו, ועבודות השיקום נערכו בשנת 1932. במסגרת שיקום אולם הסעודות הוסר גג המבנה, שופץ ושוחזר והושב למקומו. בנוסף הותקנו שני אחים בסגנון טיודור. האולם שופץ לאחרונה בשנת 1990 על מנת להתאימו לצורכי מכללת גרשאם.
קומונת באקו
הגרסה הסובייטית
לאור המצב האסטרטגי הקשה, ב-16 באוגוסט 1918 ראשי הקומונה עם יחידות הצבא האדום הועמסו על האונייה בכוונה לעבור לאסטרחן. אוניות מלחמה של הממשל החדש אילצו את האונייה לחזור לבאקו ו-35 אנשים נעצרו. הם הואשמו בבגידה ולאחר חקירה התיק היה צריך לעבור לבית משפט.
אלקטזיה
ראו גם
לקטוז
לקטאז
המערך הכלכלי בצה"ל
ייעוד המערך הכלכלי
ייעודו של המערך הכלכלי לשאת באחריות הכוללת לניהול תקציב הביטחון ולספק ייעוץ מקצועי לרמטכ"ל, למנכ"ל משרד הביטחון, למטה הכללי בצה"ל בתחומי התקציב, השכר, הכלכלה וההתקשרויות. ראש המערך הכלכלי משמש סמכות מקצועית עליונה בצה"ל בתחומים אלה.
קונור מקגרגור
קונור אנתוני מקגרגור (באנגלית: Conor McGregor; נולד ב-14 ביולי 1988; ידוע בכינוי 'הידוע לשמצה' - The Notorious) הוא לוחם MMA ומתאגרף אירי, אלוף העולם לשעבר באליפות הלחימה האולטימטיבית (UFC) בקטגוריית משקל קל, ואלוף העולם לשעבר בקטגוריית משקל נוצה. הלוחם הראשון ב-UFC שהחזיק בו-זמנית בתואר האליפות בשתי קטגוריות משקל נפרדות.
נעורים וקרבות
ב-10 בנובמבר 2016, במסגרת אירוע UFC 205, בהיותו אלוף העולם במשקל נוצה, נלחם מול האלוף אדי אלברז על תואר האליפות במשקל קל. בסיבוב השני, מקגרגור ניצח את אלברז בנוק אאוט ובכך הפך ללוחם הראשון בהיסטוריית ה-UFC שהחזיק בשני תוארי אליפות בו זמנית בשתי קטגוריות משקל שונות. מקגרגור החזיק בשני תוארי האליפות בו זמנית לתקופה של שבועיים בלבד. בסוף נובמבר 2016, החליט דיינה וייט, נשיא ה-UFC, להפשיט את מקגרגור מתואר אליפות העולם במשקל נוצה משום שמקגרגור החליט, מיד לאחר הזכייה באליפות במשקל קל, לקחת פסק זמן מקרבות עד מאי 2017. קטגורית הלוחמים במשקל נוצה עמדה כבר זמן רב ללא אלוף שיגן על תוארו (זאת משום שהאלוף מקגרגור נלחם במשקל קל וחצי בינוני במקום להגן על תוארו) ולכן וייט העביר את תואר האליפות לז'וזה אלדו.
ב-7 ביוני 2020 הכריז, שוב מקרגור בטוויטר כי הוא פורש מקרבות, אך למרות זאת חזר להילחם, כאשר פגש את דסטין פורייה בינואר 2021.
פרשיות ושערוריות
ב-דצמבר 2018 הוגשו האשמות חמורות כנגד קונור בבית המשפט האזרחי באירלנד בטענה שאנס אישה בבית מלון ביקון פעמיים, על כך הוגשה תביעה נגדו על סך מיליון וחצי דולר.
רונאלדיניו
קריירה
עונת 2006/2007 הייתה בינונית עבור רונאלדיניו על אף שכבש עשרים שערים, הועלו טענות כלפיו, שרוב השערים שכבש היו במצבים נייחים, ושהוא איננו מהיר וחד כבעבר. למרות שהובילה את הטבלה במשך רוב העונה, הפסידה ברצלונה את האליפות ליריבתה הגדולה ריאל מדריד בזכות הפרש שערים עדיף במשחקים ביניהן.
בנבחרת הלאומית
רונאלדיניו היה מלך השערים בגביע העולם בכדורגל עד גיל 17 שנערך במצרים. הבכורה שלו בנבחרת הבוגרת הייתה ב-26 ביוני 1999, ובה הוא כבש את שערו הבינלאומי הראשון, נגד פרגוואי. בהמשך אותה שנה זכה עם נבחרתו בקופה אמריקה.
חיים אישיים
ב31 ליולי 2023 הודיע שהוא יגיע כחלק מאגדות ברצלונה למשחק נגד אגדות מכבי ת׳׳א ואגדות מכבי חיפה ביחד עם תיירי הנרי וריבאלדו.
בית הכנסת החופשי ע"ש סטיבן וייז
רבני בית הכנסת
הרב אירה יודובין בשנים 1992 עד 1994.
אכסניית קליפורד
אכסניית קליפורד (באנגלית: Clifford's Inn) הייתה אכסניית אוצר הממוקמת במקום בו עובר כיום מעבר אכסניית קליפורד (Clifford's Inn Passage), בסמוך לרחוב פליט.
היסטוריה
בשנת 1903 החליטו חברי האגודה לפרק את האגודה, למכור את מבני האכסניה ולתרום את הכסף לתובע הכללי של אנגליה וויילס (העומד בראש לשכת עורכי הדין של אנגליה). המכירה הפומבית נערכה ב-14 במאי באותה שנה, והאכסניה נמכרה בעבור 100,000 ליש"ט. מבני האכסניה (למעט בית השער) נהרסו בשנת 1934. בית השער ניצב עד ימינו.
ים סיביר המזרחי
ים סיביר המזרחי (באנגלית: East Siberian Sea; ברוסית: Восто́чно-Сиби́рское мо́ре; ביקוטית: Илин Сибиирдээҕи байҕал) הוא ים שולי באוקיינוס הקרח הצפוני הממוקם צפונית לסיביר. איי סיביר החדשה נמצאים מערבית לים סיביר המזרחי. ים סיביר גובל בים לאפטב ממערב וים צ'וקצ'י ממזרח.
קניה במשחקים האולימפיים לנוער
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מתנה 24 ספורטאים שהתחרו בשלושה ענפי ספורט והייתה המשלחת הגדולה ביותר שקניה שלחה עד כה. המשלחת זכתה בחמש מדליות, מתוכן שתי מדליות זהב. המשלחת הגיעה, בדומה לאולימפיאדת הנוער סינגפור, להישגים בענף האתלטיקה עם זכייה במדליות זהב בריצת 1500 מטר נערים וריצת 2000 מטר מכשולים נערות, מדליות כסף בריצת 2000 מטר מכשולים נערים וריצת 1500 מטר נערות, ומדליית ארד בריצת 3000 מטר. נבחרת קניה ברוגבי סיימה במקום הרביעי ובענף ההרמת משקולות סיימה במקומות האחרונים.
ארוחת בוקר על הדשא
הציור הוצג לראשונה בפריז ב"סלון הדחויים" (Salon des refusés), בשנת 1863, וגם בפורום זה, שכלל מראש עבודות שנדחו על ידי האקדמיה הצרפתית לאומנות, הוא עורר מחלוקת חריפה.
ז'ורז' פונסקה
ביוגרפיה
פונסקה נולד בסאו טומה ופרינסיפה, מדינה קטנה המורכבת משני איים ושוכנת ממערב לאפריקה. בגיל 11 הוא עבר לפורטוגל והחל להתאמן בג'ודו. שש שנים לאחר מכן, בגיל 17, הוא הפך לאבא. בשנת 2015, לאחר שנפצע בברכו השמאלית, רופאים מצאו בבדיקות כי לפונסקה יש גידול סרטני ברגלו השמאלית. לאחר שעבר ניתוח, פונסקה עבר חודשים של כימותרפיה ורדיותרפיה. למרות זאת הוא המשיך לאחר מכן להתאמן ולהתחרות והצליח להשיג מקום במשחקים האולימפיים בריו 2016.
קריירה
באולימפיאדת ריו דה ז'ניירו 2016, פונסקה התחרה בקטגוריית המשקל עד 100 ק"ג. בסיבוב הראשון הוא ניצח את מוחמד בחשי מאפגניסטן ובסיבוב השני הפסיד ללוקאש קרפאלק הצ'כי והודח. בפברואר 2017, הוא זכה במדליית ארד בגראנד סלאם פריז היוקרתי לאחר שניצח בקרב על המדליה את גריגורי מינסקין האסטוני. בשנת 2018, פונסקה זכה בארבע מדליות בתחרויות בסבב העולמי כאשר זכה במדליות כסף וארד בשתי תחרויות גראנד פרי ובעוד שתי מדליות ארד מגראנד סלאם דיסלדורף וגראנד סלאם אוסקה היוקרתי שביפן.
יחסי אפגניסטן–ישראל
היסטוריה
לאחר השתלטות הטליבאן על אפגניסטן, הצהיר דובר הטליבאן סוהיל שאהין בראיונו לסוכנות הידיעות הרוסית ספוטניק, "כמובן שלא יהיו לנו שום קשר עם ישראל. אנחנו רוצים לקיים יחסים עם מדינות אחרות, ישראל לא בין המדינות האלה. נרצה לקיים יחסים עם כל מדינות האזור והמדינות השכנות, וכן עם מדינות אסיה".
דוד ניימרק
ביוגרפיה
ניימרק פרסם מאמרים בנושאי אקטואליה ופילוסופיה בעברית, בגרמנית ובאנגלית. הוא השתתף בקביעות במערכת "השלח" ("השילוח"; מהיווסדו) וכתב ב"לוח אחיאסף", "התורן" ו"הדור". בשנותיו בארצות הברית השתתף במרבית העיתונות העברית הנפוצה. בכתב העת של ראובן בריינין "ממזרח וממערב" כתב, לראשונה בשפה העברית, על אודות ניטשה. בנוסף, ערך את כתב העת Journal of Jewish Lore and Philosophy.
פרופ' ניימרק נפטר בסינסינטי בחורף 1924. בתו, מרתה ניימרק (1904–1981), הייתה הראשונה שהעלתה את נושא סמיכת נשים לרבנות: בשנת 1921, בהיותהּ בת שבע-עשרה, הגישה מרתה – אז סטודנטית בהיברו יוניון קולג' – בקשה להיסמך לרבנות. בקשתהּ עוררה דיון בן שנתיים בשאלה אם על הקולג' להסמיך גם נשים לרבנות. במהלך הדיון הסכימו סגל ההיברו יוניון קולג' והוועידה המרכזית של רבני ארצות הברית (Central Conference of American Rabbis, CCAR) כי 'אין סיבה מוצדקת למנוע מנשים את הזכות להיסמך לרבנות', אולם מועצת המנהלים של ה-HUC, שחששה מהעמקת הקרע בין הזרם הרפורמי לזרמים המסורתיים יותר ביהדות, החליטה כי לא בשלה העת לצעד זה.
אוון וילסון
המעבר להוליווד
בשנת 2021 שיחק בסדרה "לוקי"
מחשבות פליליות
מחשבות פליליות (באנגלית: Criminal Minds) היא סדרת פעולה דרמטית אמריקאית בת 16 עונות ששודרה בשנים 2005–2023 ברשת CBS. הסדרה מספרת על צוות פרופילאים מהיחידה לחקר התנהגויות של ה-FBI שחוקרים פשעים באמצעות "כניסה למוח הפושע" וניתוחו.
ל"מחשבות פליליות" הופקה סדרה בת, "מחשבות פליליות - התנהגות חשודה", העוסקת בצוות פרופילאים נוסף ביחידה. פרק הפיילוט של הסדרה היה במהלך העונה החמישית של "מחשבות פליליות", אך היא בוטלה לאחר עונה אחת בלבד.
קמרון במשחקים האולימפיים לנוער
משחקי הקיץ
המשלחת הראשונה של קמרון למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בחמישה ענפי ספורט והייתה המשלחת הגדולה ביותר שקמרון שלחה עד כה. המשלחת השתתפה בענפים אתלטיקה, ג'ודו, הרמת משקולות, קאנו/קיאק ושחייה אולם לא הגיעה להישגים משמעותיים וסיימה במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרות בשלושה ענפים. המשלחת התחרתה באתלטיקה, טאקוונדו ושחייה אך לא הגיעה להישגים משמעותיים.
דלית
הקבוצה מכילה תת-קבוצות שונות ברחבי הודו. בהם דוברי שפות שונות ומשויכים לדתות שונות. חברי דלית חיים במגוון מדינות נוספות כמו נפאל, פקיסטן ובריטניה, אך הרוב המוחלט של בני הדלית (מעל 200 מיליון חברים) חיים בהודו.
עמנואל נשרי
עמנואל נשרי (1913–2000) היה קצין צה"ל בדרגת אלוף-משנה, פיקד על בית הספר לקצינים, היה נספח צה"ל במערב אירופה ומפקד פיקוד הגדנ"ע.
ביוגרפיה
נשרי הוא אב לשתי בנות מאשתו הראשונה חנה סקולסקי: הפסנתרנית ורדה נשרי, והדה עמיר פסיכולוגית, מרצה ומדריכת מנחי קבוצות ויועצים ארגוניים והוא סב לנגנית המשור נטלי פרוז.
ארמניה באירוויזיון הילדים
היסטוריה
אף על פי שנכללה ברשימת המדינות הסופית של אירוויזיון הילדים 2020, ארמניה נאלצה לפרוש מהתחרות בשל מלחמת נגורנו קרבאך.
איגוד האינטרנט הישראלי
פעילות
איגוד האינטרנט הישראלי מנוהל על ידי שבעה חברי הנהלה, המכהנים בהתנדבות. הוועד המנהל אמון על התווית המדיניות, המטרות והפעילות של איגוד האינטרנט בישראל. לצידו פועל הצוות המקצועי של האיגוד, העומד בחזית ניהול מרחב ה-DNS, מחלף האינטרנט הישראלי ומרשם שמות המתחם בסיומת IL., לצד עיצוב האינטרנט הישראלי כפתוח, שוויוני, נגיש ובטוח.
היסטוריה
בשנים 2007–2013 היה רימון לוי נשיא האיגוד, הוא החליף בתפקיד את ד"ר אמיר עציוני.
מאגר נתונים על האינטרנט בישראל (STS)
מאגר זה הוקם ביזמת האיגוד במטרה לרכז נתונים סטטיסטיים על האינטרנט בישראל, כדי לאפשר ניתוח והבנה שלו באמצעות שיתוף נתונים אלו באופן חופשי וללא עלות.
ג'בון קרטר
ממפיס גריזליס
בדראפט ה-NBA 2018 נבחר קרטר על ידי ממפיס גריזליס, בבחירה ה-32. לאורך עונת הרוקי שלו שיחק ב-22 משחקים עבור קבוצת הבת של הגריזליס בליגת הפיתוח – ממפיס האסל – במדיה העמיד ממוצעים של 18.4 נקודות, 5.9 אסיסטים ו-2.7 חטיפות למשחק. במשחק האחרון של עונת ה-NBA קלע קרטר שיא קריירה של 32 בניצחון הגריזליס מול גולדן סטייט ווריורס.
חוק שיקום נכי נפש בקהילה
רקע
אחת ההשלכות המיידיות של החוק הייתה שחרור מאשפוז של חולים רבים ששהו בבית החולים לאורך חודשים ושנים, לעיתים בהיעדר מענה אחר בקהילה. חלק מאנשים אלה נקלט בהוסטלים, וחלקם הסתייע במסגרות דיור אחרות כמו דיור מוגן.צד נוסף של האל-מיסוד בישראל היה צמצום הדרגתי של מספר המיטות בבתי החולים הפסיכיאטריים. מהלך האל מיסוד הישראלי היה אמור להיות מלווה בסגירה של בית החולים הפסיכיאטרי אבארבנאל בבת ים (מהלך שהתרחש בשנת 2022 כאשר שר הבריאות ניצן הורביץ סיפח את אברבנאל לבית החולים איכילוב ). כמו כן הוא היה אמור להיות מלווה בהקמה של מחלקות פסיכיאטריות בבתי חולים כלליים (דבר שקרה במידה פחותה בהרבה מהצפוי).
פניה לסל שיקום
תנאים נוספים וסייגים למתן שירותי שיקום:
קניין על פרשת דרכים
קניין על פרשת דרכים הוא ספר מאת חנוך דגן, המקיף את הסוגיות המשפטיות והפילוסופיות בדיני קניין.
חסידות קליבלנד
רבי יצחק אייזיק נפטר בל' בשבט תש"פ. את מקומו ממלא בנו רבי אורי לייב.
רמון ליול
לול פיתח שיטת חשיבה מכנית, באמצעות עזרים. לשיטת החשיבה המכנית הזו מקום חשוב בתולדות המחשב. שיטתו הובאה בספרו Ars Magna משנת 1305, ומרבים ספריו עוסקים ביישום שיטה זו ועידונה.
ג'וסלין אלדרס
תחילת דרכה
אביה של אלדרס התנגד ללימודיה במכללה כי היה זקוק לה לעבודה בבית, אבל סבתה, אמו של אביה, שכנעה אותו שייתן לבתו להמשיך את לימודיה. היא הייתה הראשונה במשפחתה שרכשה השכלה גבוהה.
רמון ליול
חייו
ליול פיתח שיטה פילוסופית משלו, "לוליזם", שבעזרתה שאף להוכיח את עקרונות הנצרות בעזרת ההיגיון.
ג'וסלין אלדרס
תחילת דרכה
היא השלימה שנת התמחות ראשונה ברפואת ילדים באוניברסיטת מינסוטה, ולאחר מכן, ב-1961 חזרה לליטל רוק, לסיים את התמחותה. היא מונתה כמתחמה ראשית, והייתה אחראית על צוות מתמחים של גברים לבנים.
ראשת הסוכנות לרפואה ציבורית של ארצות הברית
בינואר 1993 מינה אותה ביל קלינטון לקצינת הרפואה הראשית של צבא ארצות הברית (Surgeon General of the United States), מה שהפך אותה לאפריקאית-אמריקאית הראשונה והאישה השנייה (לאחר אנטוניה נובלו) שהגיעה למעמדה.
דעותיה על מיניות האדם
הערה זו עוררה מחלוקת, ובעקבות זאת היא איבדה את התמיכה מהבית הלבן. ראש צוות העובדים בבית הלבן לאון פאנטה אמר: "היו מקרים רבים שבהם הנשיא לא הסכים עם דעותיה, זה רק מקרה אחד מני רבים".
אלן וארלה
קריירת מועדונים
וארלה גדל במחלקת הנוער של בוקה ג'וניורס. ב-20 בדצמבר 2020 ערך את הופעת הבכורה שלו בקבוצה הבוגרת של המועדון, בניצחון 1–2 על אינדפנדיינטה במסגרת ליגת העל הארגנטינאית לעונת.
פרנססק רודריגס
קריירה קבוצתית
בשל הגעתו של הבלם חסוס גאראי בקיץ 1960 לברצלונה, הצטמצם משמעותית חלקו של רודרי במשחקיה של ברצלונה. בעונת 1960/1961 השתתף ב-6 משחקי ליגה בלבד. בגביע אירופה השתתף בשניים, אחד מהם היה בשמינית הגמר, בו הייתה ברצלונה הקבוצה הראשונה שמדיחה את ריאל מדריד מהטורניר לאחר 5 זכיות רצופות במהדורותיו הראשונות. בעונת 1961/1962 זכה ליותר הזדמנויות והוא שיחק ב-19 משחקי ליגה, עוזר לברצלונה להגיע למקום ה-2. הוא הגיע עם ברצלונה לגמר גביע ערי הירידים, שם הובסה על ידי ולנסיה. בגביע הספרדי הודחה ברצלונה ברבע הגמר על ידי ריאל מדריד. בעונה הבאה קטן חלקו במשחקי הקבוצה, הוא פתח ב-9 משחקי ליגה בלבד וב-3 נוספים בגביע ערי הירידים. בגביע הספרדי השתתף ב-4 משחקים, כולל במשחק הגמר בו ניצחה ברצלונה את ריאל סרגוסה בקאמפ נואו בתוצאה 3-1 וזכתה בתואר.
מערך ההסברה הלאומי
מערך ההסברה הלאומי הוא הגוף במשרד ראש הממשלה האמון על פעולות ההסברה של ישראל ועל דוברות משרד ראש הממשלה. מערך ההסברה פועל מכוח החלטת ממשלת ישראל מ-8 ביולי 2007. ראש מערך ההסברה משמש גם כיועץ התקשורת לראש ממשלת ישראל ובהתאם להחלטת הממשלה מינויו פטור ממכרז אך כפוף להחלטת ממשלה. במערך ההסברה פועלות שתי זרועות מקבילות העובדות בשיתוף פעולה – מטה ההסברה הלאומי ומערך התקשורת והדוברות. מערך ההסברה אחראי על העבודה מול כלי התקשורת בארץ ובעולם, גורמי הסברה, גופים פרו-ישראלים ברחבי העולם ותפעול אתרי האינטרנט ומערך הרשתות החברתיות של משרד ראש הממשלה. מערך ההסברה עוסק בנושאים ממלכתיים ולאומיים בלבד ולא בנושאים פוליטיים או מפלגתיים.
מערך התקשורת והדוברות
המערך כולל גם :
מטה ההסברה
המטה מתפרש על פני כמה צוותים:
המפלגה הסוציאל-דמוקרטית האוסטרית
עד 1918
תנועות ואיגודי עובדים סוציאליסטיים החלו להופיע כבר בסביבות אמצע המאה ה-18. הפעם הראשונה הייתה בעיירה נוידרפל שבבורגנלנד. בשנים שלאחר מכן אירע עימות פנימי במפלגת הסוציאל-דמוקרטית, והיא התחלקה לשני פלגים, מתונים ואנרכיסטים. שני הפלגים התאחדו שוב ב-1889 כ"מפלגת העבודה הסוציאל-דמוקרטית האוסטרית" (SDAPÖ), במיוחד בזכות עמלו של ויקטור אדלר. בקונגרס המפלגה בעיירה היינפלד שבאוסטריה תחתית המפלגה החליטה על קבלת הכרזת העקרונות של אדלר. ב-12 ביולי 1889 יצא הגיליון הראשון של עיתון המפלגה, "ארבייטר צייטונג" (Arbeiter-Zeitung). בתחילה הייתה המפלגה מקורבת לרעיונות המרקסיזם, והמשיכה לגדול בעיקר בווינה, אך גם באוסטריה עילית, אוסטריה תחתית, צ'כיה ושטיריה.
ג'יימס ודל
תולדות חייו
ודל נפטר בלונדון בן 47, בעוני ובאלמוניות.
פרט לים ודל נקרא על שמו סוג של כלב ים, כלב ים ודל (Leptonychotes weddellii).
מאסטרס (סנוקר)
שיאן מספר הזכיות בטורניר בכל הזמנים הוא רוני או'סאליבן, עם שבע זכיות במספר. או'סאליבן הוא גם שחקן הסנוקר הצעיר ביותר בכל הזמנים שזכה בטורניר (גיל 19 ו-69 ימים. מאסטרס 1995). שחקן הסנוקר המבוגר ביותר בכל הזמנים שזכה בטורניר הוא סטיוארט בינגהאם (גיל 43 ו-243 ימים. מאסטרס 2020). שיאן מספר הזכיות הרצופות בטורניר בכל הזמנים הוא סטיבן הנדרי, עם חמש זכיות רצופות בשנים 1989, 1990, 1991, 1992 ו-1993.
ג'ון מרשל הרלן השני
ראשית חייו
ג'ון מרשל הרלן נולד בשיקגו. הוא היה בנם של ג'ון מיינרד הרלן, עורך דין ופוליטיקאי משיקגו, ושל אליזבת פלג, והיו לו שלוש אחיות. ההיסטוריה של משפחתו הייתה רצופה פעילות פוליטית. אחד מאבות אבותיו, ג'ורג' הרלן, כיהן כמושל דלאוור במהלך המאה ה-17. רב-סבו, ג'יימס הרלן, היה חבר בית הנבחרים של ארצות הברית בשנות ה-30 של המאה ה-19. סבו, ג'ון מרשל הרלן, כיהן כשופט בבית המשפט העליון של ארצות הברית בשנים 1877–1911. דודו, ג'יימס ס. הרלן, היה התובע הכללי של פוארטו ריקו ויושב ראש נציבות הסחר הבין-מדינתי.
משנתו השיפוטית ופסיקותיו
משנתו השיפוטית של הרלן התאפיינה לעיתים קרובות כשמרנית. הוא ייחס לתקדימים חשיבות רבה יותר מרבים מעמיתיו לכס השיפוט. שלא כמו בלאק, הוא נמנע מהגישה הטקסטואלית הקפדנית. בעוד שהוא האמין שהכוונה המקורית של מנסחי החוקה צריכה להיות בעלת חשיבות מרכזית בפסיקה החוקתית, הוא גם טען שביטויים רחבים כמו "חירות" בסעיף ההליך הראוי צריכים לקבל פירוש התפתחותי.
סעיף ההגנה השווה
בית המשפט העליון קיבל החלטות בכמה תיקים חשובים שנגעו לסעיף ההגנה השווה שבהתיקון ה-14 לחוקה בשנותיו הראשונות של הרלן על כס השיפוט. בדרך כלל הצביע הרלן לטובת זכויות האזרח, באופן דומה לסבו, ג'ון מרשל הרלן, שהיה היחידי שכתב חוות דעת מיעוט בפסק דין פלסי נגד פרגוסון הידוע לשמצה.
שילוב מגילת הזכויות בחוקי המדינות
הרלן התנגד באופן תקיף לתאוריה שהתיקון ה-14 לחוקה "שילב" את מגילת הזכויות, כלומר, הפך את מגילת הזכויות לישימה בחוקי המדינות. דעתו בעניין הייתה מנוגדת לזו של סבו, שתמך בשילוב מלא של מגילת הזכויות בחוקי המדינות. כאשר היא אושררה, הייתה מגילת הזכויות מוגבלת אך ורק לממשלה הפדרלית, כפי שפסק בית המשפט העליון ב-1833 בפסק הדין "ברון נגד בוליטמור". חלק מהמשפטנים טענו שהתיקון ה-14 גרם להחלת מגילת הזכויות בשלמותה על חוקי המדינות. הרלן התנגד לדוקטרינה זו, שאותה הוא כינה "בלתי מבוססת מבחינה היסטורית" בחוות הדעת שלו בפסק הדין גריזוולד נגד קונטיקט.
ההליך הפלילי
חוות הדעת המשלימה של הרלן בפסק הדין "כץ נגד ארצות הברית" קבעה את המבחן להגדרת התנהלות הממשלה בעת ביצוע חיפוש ותפיסה. בפסק דין זה קבע בית המשפט העליון שהאזנת סתר לשיחת טלפון של העותר הייתה חיפוש כמשמעותו בתיקון הרביעי ולפיכך נדרש לביצועה צו חיפוש. לדבריו של הרלן, קיימות שתי דרישות לחיפוש: האחת, שלאדם תהיה ציפייה סובייקטיבית לפרטיות, והשנייה, שציפייתו של האדם לפרטיות היא "כזאת שהחברה ערוכה להכיר בה כ'הגיונית'".
זכויות ההצבעה
הרלן היה השופט היחיד שכתב חוות דעת מיעוט בפסק הדין "ריינולדס נגד סימס", שבו הסתמך בית המשפט על סעיף ההגנה השווה של התיקון ה-14 להרחבת העיקרון של קול אחד לכל אחד כך שיוחל על מחוזות הבחירה של בתי המחוקקים של המדינות. הוא ניתח את הנוסח ואת ההיסטוריה של התיקון ה-14 והגיע למסקנה שכוונת סעיף ההגנה השווה מעולם לא הייתה קשורה לזכויות הבחירה. בשל העובדה שתיקון ה-15 לחוקה היה מיותר אם התיקון ה-14 (הבסיס לכל פסקי הדין בנוגע לחלוקה מחדש של מחוזות הבחירה) היה מעניק זכות בחירה כללית, הוא טען שהחוקה לא דרשה מהמדינות לדבוק בעקרון של קול אחד לכל אחד, ושבית המשפט רק כפה את התאוריות הפוליטיות שלו על האומה. בנוסף הוא טען שבעיית החלוקה הלקויה של מחוזות הבחירה צריכה להיפתר באמצעות תהליך פוליטי, ולא בטיעונים בבית המשפט. הוא כתב:
פאול בדורה-סקודה
מבחר מכתביו
with J. Demus: Die Klaviersonaten von Ludwig van Beethoven (Wiesbaden, 1970, 2/1974)
גזפרום ארנה
עם השלמת הבנייה, הפך האצטדיון לאחד האצטדיונים המתקדמים ביותר באירופה ומשמש למשחקי כדורגל בלבד (אם כי אירח גם משחקי הוקי קרח ומשמש גם לאירועים שונים). האצטדיון נבנה מכספי המדינה עבור קבוצת הכדורגל זניט סנקט פטרבורג והוא נחשב לאחד ממיזמי הבנייה הגדולים ברוסיה ובאירופה: כמות המתכות שנעשתה בה שימוש בבנייה היא פי 4 מכמות המתכות במגדל אייפל וכמות הבטון היא פי 5.5 מזו שבאצטדיון ומבלי באנגליה. גג האצטדיון ניתן להזזה כמו גם משטח הדשא.
שם האצטדיון
עד דצמבר 2018 טרם הוענק שם לאצטדיון והוא כונה "אצטדיון קרסטובסקי". מלכתחילה הוערך כי זניט סנקט פטרבורג יחד עם הספונסרית שלה, חברת גזפרום ישתתפו במימון הבנייה ולכן האצטדיון כונה "גזפרום ארנה" או "זניט ארנה". אולם כיוון שכספי הבנייה מגיעים גם מתקציב העירייה שם האצטדיון עדיין נותר פתוח להצעות.
היסטוריה
בדצמבר 2018 הארנה הוסבה זמנית לאולם הוקי קרח ואירחה את המשחק בין נבחרת רוסיה בהוקי קרח לנבחרת פינלנד בהוקי קרח במסגרת טורניר גביע הערוץ הראשון בהוקי קרח (שבו צפו מספר שיא של 71,381 צופים) ואירחה גם את הדרבי הצבאי במסגרת העונה הסדירה של ליגת KHL בהתמודדות שבין סק"א סנקט פטרבורג לבין צסק"א מוסקבה. שני אירועי ההוקי קרח הופעלו כחלק מאירוע ייחודי המכונה "קלאסיקת ההוקי". שיא צופים במשחק כדורגל נשבר במאי 2019, במחזור ה-28 במשחק נגד זניט לצסק"א, שבו זניט גברה על יריבתה בתוצאה 1–3 לעיני 61,949 צופים.
בדצמבר 2020 ועדת החקירות של רוסיה החלה בחקירת מימון בניית האצטדיון, בחשד לגניבת כספים מתקציב הבנייה. בשנת 2021 לקחת האצטדיון חלק באירוח משחקים מטורניר אליפות אירופה בכדורגל, בו אירוח משחקים משלב הבתים ומשלב שמינית הגמר.
אאילטון
תארים
תארים אישיים:
אדידס
השנים הראשונות: עסק משפחתי
כריסטופר פון וילהלם דסלר היה פועל במפעל נעליים, בעוד אשתו פאולין ניהלה מכבסה קטנה בעיירה הרצוגנאורך (Herzogenaurach), המרוחקת 20 קילומטרים מהעיר נירנברג. אחרי שנשר מבית הספר הצטרף הבן רודולף (רודי) אל אביו לעבודה במפעל. לאחר שחזר מהלחימה במלחמת העולם הראשונה קיבל רודי משרת ניהול במפעל פורצלן ולאחר מכן בעסק לממכר עורות בנירנברג. אדולף (אדי), בנו השני של כריסטופר, החל לאחר המלחמה לייצר נעלי ספורט באופן עצמאי בעסק שהוקם במכבסה של אימו. ביולי 1924 חזר רודי לעיירה והקים יחד עם אחיו את "Gebrüder Dassler Schuhfabrik" (מפעל הנעליים של האחים דסלר). באותה תקופה אספקת החשמל לעיירה לא הייתה יציבה ולעיתים האחים נדרשו לייצר חשמל באמצעות שימוש בדוושות שנלקחו מאופניים על מנת להפעיל את מכונות הייצור.
1994: יוצאים לדרך חדשה
בינואר 2020 יצאה קולקציית "ADIDAS X IVY PARK" בשיתוף עם חברת Ivy Park שבבעלות הזמרת ביונסה. הקולקציה זכתה להצלחה רבה בימי המכירה הראשונים ומרבית הפריטים נמכרו.
מאבקים משפטיים וזכויות יוצרים
גם בישראל התמודדה החברה עם תביעות דומות. בשנת 2005 תבעה אדידס-ישראל יבואן נעליים בשם ג'לאל יאסין שהזמין מסין נעלי ספורט עם 4 פסים בצידן. הנעליים יועדו לשיווק בתחומי הרשות הפלסטינית ועוכבו במכס לבקשת החברה. בשנת 2010 פסק בית המשפט כי אי אפשר להתבלבל ולחשוב שמדובר במוצר מקורי של החברה ועל כן דחתה את התביעה וחייבה את החברה לשלם ליבואן 85 אלף שקלים. ערעור לבית המשפט העליון נדחה גם הוא והחברה חויבה לשלם 25 אלף שקלים נוספים.
כדורגל
בשנת 2006 חתמה אדידס על חוזה עם ליונל מסי, הנחשב לשחקן הבכיר לו נותנת החברה חסות. בשנת 2013 הייתה מוכנה החברה לשלם סכום של 125 מיליון אירו במטרה להעביר את השחקן לאחת הקבוצות לה היא נותנת חסות – באיירן מינכן, צ'לסי וריאל מדריד, כאשר הקבוצות היו אמורות לשלם סכום זהה. בסופו של דבר המעבר לא יצא לפועל.
טניס
בשנת 2009 חתמה אדידס על הסכם חסות עם הטניסאי אנדי מארי ל-5 שנים תמורת סכום של כ-22.5 מיליון לירה שטרלינג. למרות ההצלחות הגדולות של מארי בשנים שלאחר חתימת החוזה החליטה החברה שלא להמשיך את חוזה ההתקשרות עמו וזאת בשל החוזה הגדול שחתמה החברה עם קבוצת מנצ'סטר יונייטד וההחלטה להתמקד בתחומי הליבה של החברה – כדורגל וריצה.
פיגוע מכונית התופת בצומת כפר דרום
הפיגוע
בינתיים החלו זורמים למקום כוחות צבא והצלה. המוקד של המועצה האזורית חוף עזה, שלח באופן מיידי צוותים רפואיים אזרחיים, שהחלו פועלים בטיפול בפצועים הרבים בשטח, לצד חובשים צבאיים. כוחות רפואה מתוגברים הגיעו לזירה מבתי החולים שבדרום, במסוקי חיל האוויר, תוך כ־20 דקות. בתוך זמן קצר הוקם בפרדס הסמוך בית חולים שדה.
ב־12 באפריל 1995 קיימה הכנסת כנס מיוחד לרגל הפיגוע ופיגוע נוסף שהיה בסמוך לנצרים.
ב־25 בדצמבר 2003, בתקיפת מסוקים, בה שוגרו מספר טילים אל מכונית במרכז העיר עזה, נהרג בכיר הג'יהאד נביל א-שרחא שתכנן את הפיגוע.
ברית המורדים (מלחמת הכוכבים)
פרוץ המרד
בין הגורמים שתרמו יותר מכל למרד הייתה עריקתו של הארגון שפיתח ותכנן את מטוס ה-X-Wing ומאוחר יותר, הצטרפות אנשי מון קלאמרי למרד. אלה הביאו עמם את הטכנולוגיה לייצור ספינות דגל שיכלו להתמודד מול איום הצי הקיסרי. לפי משחק התפקידים, חלק מהאסטרטגיה שהברית השתמשה בה הייתה של "דוקטרינת שלילת החלל" שבה הברית התקיפה את נתיבי הספינות של הקיסרות בפגיעות "פגע וברח" כדי לפגוע בקווי האספקה של הקיסרות וכדי שיוכלו להחרים לטובתם מצרכים שהיו זקוקים להם בצורה נואשת. עקב כך, הברית דאגה להתקין במטוסי התקיפה שלה מנועי על חלל וליידע אותם מראש על נתיבים רלוונטיים כדי שיוכלו לבצע התקפות כאלה ולברוח לפני הגעתם של כוחות גדולים יותר של האימפריה.
מורטדלה
מורטדלה בישראל
בישראל בשר החזיר מוחלף בבשר עוף ובקר.
דרום טרנדלג
היסטוריה
אנשים חיו באזור זה אלפי שנים. השפלה הפורה הגובלת טרונדהיימס פיורד הייתה ככל הנראה מרכז הכוח החשוב ביותר בעידן הוויקינגים. אורטינגט היה אולם כינוס שנמצא לצד נהר הניד בטרונדהיים ששימש מקום ההכתרה למלכי הוויקינגים כמו הרלד פייר-יאיר (865 עד 933 לספירה) ובנו הוקון הראשון. נידרוס (שמה הקודם של טרונדהיים) שימש כבירת נורווגיה בתקופת הוויקינגים עד ראשית המאה ה-13.
תחבורה
יש רכבות מקומיות המחברות בין כמה עיריות; ישנן גם רכבות המחברות את טרונדהיים לאוסלו, בודו, רורוס וסטיינקר בנורווגיה, וכן סטורלין בשוודיה.
סם פיליפס
סמואל (סם) קורנליוס פיליפס (באנגלית: Samuel Cornelius Phillips; 5 בינואר 1923 - 30 ביולי 2003) היה מפיק מוזיקלי אמריקאי, דמות מפתח בצמיחת הרוק אנד רול, הכנסת גיטרה חשמלית לסגנון הבלוז ("חישמול הבלוז") וביצוע סינתזה בין סגנונות "לבנים" (כקאנטרי ורוקבילי) ו"שחורים" (אפרו-אמריקאים כבלוז ורית'ם אנד בלוז) בשנות הארבעים ושנות החמישים. בתוכניות הרדיו שלו, באולפן ההקלטות שלו ובחברת התקליטים שלו, סאן רקורדס, נתן לראשונה במה לאמנים רבים, בראשם אלביס פרסלי וכן ג'וני קאש, רוי אורביסון, בי בי קינג, ג'רי לי לואיס, קארל פרקינס, האולין וולף ועוד. הביוגרפיה שלו באתר Allmusic טוענת שהוא היה לא רק המפיק החשוב ביותר בתולדות הרוקנרול אלא "אחת הדמויות החשובות ביותר בתרבות האמריקנית של המאה ה-20".
סאן רקורדס
ב-1952 הקים את חברת התקליטים שלו "סאן רקורדס". התגלית הגדולה ביותר שלו במסגרת זו היה אלביס פרסלי.
מורביוס (סרט)
לאחר שהכריזה על תוכניותיה להפיק יקום חדש של סרטים משותפים, שיתחברו לסרטי ספיידרמן, שיתחיל עם הסרט "ספיידרמן: השיבה הביתה", חשפה סוני מיזם שפיתחה סביב דמותו של האנטי-גיבור מורביוס. שארפלס וסזאמה נשכרו לכתוב את התסריט בנובמבר 2017, ולטו ואספינוזה הצטרפו רשמית למיזם ביוני 2018. הצילומים התחילו בפברואר 2019 בלונדון.
עלילת הסרט
מייקל פוגש את בנקרופט כדי להסביר מה מיילו עשה ואז רוכש מעבדה חדשה ומפתח נוגדן כדי לעצור ולהרוג את מיילו; הוא גם מתכנן להשתמש בנוגדן על עצמו מכיוון שהוא לא יוכל לעמוד בפני תאוות הדם שלו. סטראוד ורודריגז מוצאים צילומים של אחת ההתקפות של מיילו ומשחררים אותם לתקשורת. ניקולס מזהה את מיילו ומפציר בו שיפסיק. מיילו כועס על מה שהוא חווה כהעדפה של ניקולס כלפי מייקל, ומשסף את בטנו עם טפריו ומאלץ אותו להתקשר למייקל. מייקל מחזיק את ניקולס הגוסס ומצליח לשמוע את מילותיו האחרונות רגע לפני שהוא מת בזרועותיו. בזמן שמיילו תוקף את בנקרופט. מייקל חוזר לבנקרופט, אבל גם היא מתה בזרועותיו והוא שותה את דמה כדי לאתחל את זמן תאוות הדם שלו. מייקל מתעמת עם מיילו ומזמן צבא של עטלפים כדי לרסן אותו ודוקר אותו עם הנוגדן. מיילו מת ומייקל עף עם העטלפים, מתאבל על אהוביו ומחבק את זהותו כערפד. ללא ידיעתו, בנקרופט מתעוררת לתחייה על ידי כוחות הערפד החדשים שפותחו משתיית דמו.
בסצנה לאחר הכתוביות מורביוס נפגש עם הנשר שמציע לו לעבוד במשותף.
קדם הפקה
בסוף ספטמבר, "סרטי סוני" התכוננה לתחילת תהליכי ההפקה של הסרט שיתקיימו באטלנטה, ג'ורג'יה - שם "ספיידרמן: השיבה הביתה" ו"ונום" הופקו בעבר - אך עדיין לא קבעה תאריך יציאה לאקרנים. הכתב קופר הוד מ-"Screen Rant" תיאר שהאולפנים ממתינים לראות את תגובת הקהל ל"ונום" שייצא בתחילת אוקטובר 2018, כאשר ארד אישר באותו זמן כי האולפנים מתרגשים להפיק סרט על דמותו של מורביוס, במיוחד בשל סיפורו של "מרפא שהופך לרוצח, וכיצד הוא מתמודד עם כך?". טולמאץ' אישר שהפרויקט היה "רחוק מאוד" בשלב זה, והם מתכוונים להתחיל לצלם בתחילת 2019, מתוך כוונה שהסרט יהיה הסרט השני שיצא במסגרת יקום מארוול של סוני אחרי "ונום". טולמאץ' הוסיף שלטו מביא אותו "אינטנסיביות" לסרט מכיוון הוא גילם את דמותו של הג'וקר בסרט "יחידת המתאבדים".
מעשר בהמה
מעשר בהמה היא מצווה להקריב עשירית מכל הבהמות הטהורות שנולדות לאדם בכל שנה לבית המקדש ולאכול את בשרן בירושלים.
דיני המצווה מפורטים במשנה ובתלמוד למסכת בכורות, פרק ט', וכן ב.
זמן הפרשת המעשר
הטעם לדעה הראשונה הוא משום שרוב הבהמות יולדות בחודש אב, והזמן נקבע מיד אחר כך. שיטת רבי אלעזר ורבי שמעון מתבססת על השוואה למעשר מן הצומח, שבו ראש השנה הוא א' בתשרי.
שחיקה רוחית
הכוח המניע
מאפיינים מסוימים של הרוח, בעיקר הכיוון, המהירות ודרגת המערבולת, הם המשפיעים ביותר על השינויים הגאומורפים הנגרמים על ידה.
בניין האקדמיה לתעשייה קלה
היסטוריה
ההיסטוריה של הבניין קשורה לפעילותם של ארגונים שתרמו תרומה רבה לפיתוח צוללות ולחיזוק יכולת ההגנה של המדינה במשך כמה עשורים. כך למשל, ב-19 בספטמבר 1941 עקב פשיטה של מטוסי אויב יל בניין האקדמיה לתעשייה הקלה, שם שכן בית החולים מספר 28 במהלך מלחמת העולם השנייה, התרחשה שרפה שהובילה למספר רב של קורבנות. זה היה אחד המקרים הראשונים של הרוגים המוניים כתוצאה מפשיטות הפצצה בלנינגרד הנצורה. בשנת 1995, על חזית הבניין הופיע לוח זיכרון גרניט, שתוכנן על ידי האדריכל מ. מנטורוב, עם הטקסט: "לזכרם הנעלה של הפצועים, החולים והרופאים של בית החולים, שמתו באופן טרגי בבניין זה ב-19 בספטמבר 1941 במהלך פשיטה של מטוסי אויב". ב-31 בדצמבר 1932 אושרה "התוכנית לעיצוב המבנה עבור האקדמיה לתעשייה הקלה בלנינגרד על שם קירוב", המכילה גם מידע על הרכב מוסד זה. באקדמיה היו מחלקות במשרה מלאה וערב הכוללות 6 פקולטות: כימיה, טקסטיל, דפוס, הנעלה מעור, צריכה כללית ושיווק ואוכל. בתחילה תוכנן המבנה שיוקם ברחוב דוברוליובובה בעיר. עם זאת, אגף התכנון של העירייה תיקן את סוגיית מיקום המבנה והוחלט לבנותו על אדמה זו.
החי באוסטרליה
יונקי הביב וחיות כיס
קבוצת הפוסומים כוללת חיות כיס שחיות על עצים, וכוללת 6 משפחות: פוסומים ננסיים, קוסקוסיים, כיסנאיים, פוסומים מנוצי-זנב, פוסומים זנבות-טבעת וצופוניים ו-26 מינים. הם משתנים בגודלם מהמין פוסום ננסי זוטי, ששוקל רק 7 גרמים, ועד לגודל חתול כמו הפוסום מהמין פוסום זנב-טבעת מצוי ופוסום זנב-מברשת מצוי. המינים דאון הסוכר (Petaurus breviceps) ודאון הסנאי, הם מינים נפוצים של הסוג דאון (Petaurus) שבמשפחת הכיסנאיים, המצויים ביערות האקליפטוס של מזרח אוסטרליה, בעוד שדאון מנוצה-זנב (Acrobates pygmaeus) שבמשפחת הפוסומים מנוצי הזנב, הוא המין הדואה הקטן ביותר. לפוסומים הדואים יש קרומיות, שקרויות "patagiums", שנמתחות מהאצבע החמישית של הרגל הקדמית שלהם אחורה לבוהן הראשון של רגלם האחורית. כאשר קרומיות אלו נמתחות הן מאפשרות להם לדאות בין העצים.
יונקי שליה
ארבעים ושישה יונקים ימיים מסדרת הלווייתנאים נמצאים במים שליד חופי אוסטרליה, אך מאחר שלרבים ממינים אלו יש תפוצה עולמית, יש שלא מתייחסים אליהם כמינים אוסטרליים. ישנם 9 מינים של לווייתני מזיפות, ביניהם הלווייתן גדול הסנפיר. יש 37 מינים של לווייתני שיניים שכוללים את כל ששת הסוגים במשפחת הזיפיוסיים, ו-21 מינים ממשפחת הדולפיניים כמו המינים: דולפינן אוסטרלי, דולפינן אנקולי, דולפין סלוד-סנפיר אוסטרלי, סוסא אוסטרלי ודולפין לווייתני דרומי. כמה דולפיניים, כמו למשל האורקה, יכולים להימצא בכל המים שסביב היבשת; אחרים, כמו למשל המין דולפין איראוואדי, תחומים למים הצפוניים החמים יותר. תחש המשכן הוא מין בסכנת הכחדה המצוי במים הצפון מזרחיים והצפון מערביים של אוסטרליה, ובמיוחד במצרי טורס. הוא יכול לגדול לאורך של עד 3 מטרים ולשקול עד 400 ק"ג. תחש המשכן הוא היונק הימי היחידי שניזון מעשב באוסטרליה. הרס אזורים של צמחי ים מאיים על הישרדותו של המין.
מינים פולשים
השפעתם של המינים הפולשים על עולם החי המקומי מגוונת ורבה.
עופות
בין ציפורי השיר של אוסטרליה נמנים ציפורים מהמשפחות: סבכיי פיות, אדומי-חזה אוסטרליים, ארטמיים, דבשניים, סלילניים, נבליים, עדניים, סוכיים ופרדלוטיים. הסוכי המשונן עורר עניין בקרב פסיכולוגים אבולוציוניים: לציפור זו טקס חיזור מורכב שבו הזכר יוצר מקום המכונה "סוכה" וממולא עם פריטים כחולים וזוהרים, כדי לחזר אחר בנות זוג.
דגים
מספר מיני דגי מים מתוקים אקזוטיים כגון אלתית אטלנטית, אלתית גמלונית, טרוטה חומה, טרוטת עין-הקשת, גמבוזיה מצויה, קרפיון מצוי טרוטת ברוק (Salvelinus fontinalis) ו-פרקה (Perca), הובאו לערוצי המים האוסטרליים. הגמבוזיה היא מין תוקפני במיוחד שנודע בהטרדה ובנשיכת סנפירים של דגים אחרים. היא קושרה לירידות והכחדות מקומיות של מספר מיני דגים קטנים מקומיים. לטרוטת עין-הקשת שהובאה לאוסטרליה היו השפעות שליליות וחמורות על מספר מיני דגי רמה ועל מספר מיני בעלי חיים נוספים. הקרפיון גרם לירידה דרמטית בכמות עשבי המים ולרמות גבוהות של עכירות באופן קבוע בבקעת מורי-דרלינג שבדרום מערב אוסטרליה.
חסידות אפטא
החסידות לאחר המלחמה
רבי ישכר בער רוטנברג, בנו של רבי יעקב יצחק אלחנן, כיהן כרב בוודז'יסלאב (באיות יידי: וואוידיסלאוו). לאחר השואה כיהן בארצות הברית כאדמו"ר מוודיסלאב. היה חתנו של רבי שלום מוסקוביץ' משאץ.
Hogwarts Legacy
דמויות
ב-12 בינואר 2023, נמסר על ליהוקם של צוות המדבבים הראשי של המשחק. את דמותו של השחקן ידבב סבסטיאן קרופט (כזכר) או אמיליה גת'ינג (כנקבה), והוא יוכל לקיים אינטראקציה עם דמויות שהוצגו בעבר בסדרות הספרים והסרטים, בהם ניק כמעט-בלי-ראש (ג'ייסון אנתוני), הגברת השמנה ופיבס. כמו כן, השחקן יכיר דמויות חדשות כמו פרופסור אלעזר פיג, שמשמש כמנטור עבור דמותו, ואבות קדמונים של דמויות מסדרת הספרים, בהם פיניאס ניגלוס בלק (סיימון פג) ופרופסור מתילדה ויזלי (לזלי ניקול). בין הדמויות החדשות המופיעות במשחק נמנים תלמידי "הוגוורטס" אמיט תקר (אסיף עלי), אוורט קלופטון (לוק יאנגבלאד), והפרופסורים אונאי (קנדס קיין) וסאטיאוואטי שאה (סוהם קפילה). במהלך המשחק, יוכל השחקן ליצור חברויות עם חבריו לספסל הלימודים – נטסאי אונאי, פופי סוויטינג וסבסטיאן סאלו – שילוו אותו במסעו כבני לוויה. בין האנטגוניסטים המופיעים במשחק נמנים דמויותיהם של ראנרוק, מנהיג מרד הגובלינים, וויקטור רוקווד, מנהיגה של קבוצת קוסמים אפלים.
ביקורות
ניתן לומר שהמשחק זכה להצלחה כבירה בהשקה שכן הציון הממוצע מהמבקרים בפלטפורמת Metacritic עומד על בין 85 מתוך ל-90 מתוך 100 (בתלות בפלטפורמה) וממוצע הביקורות ב-Steam שמבוסס על דעות של יותר מ-60,000 שחקנים הוא חיובי ב-93 אחוזים, וכמו כן שיא של 880,000 שחקנים פעילים בעת ובעונה אחת שתועד בפלטפורמת Steam בתוך יומיים בלבד מההשקה מעידים על הצלחת המשחק.
Falling into You
האלבום זכה בפרסים רבים ובין היתר בשני פרסי גראמי בקטגוריות "אלבום השנה" ו-"אלבום הפופ הטוב ביותר", 3 פרסי המוזיקה העולמית בקטגוריות - "האמן המוכר ביותר של השנה", "אמן הפופ המוכר ביותר של השנה" ו-"האמן הקנדי המוכר ביותר של השנה". בנוסף לכך, האלבום נכנס לרשימת 200 האלבומים של היכל התהילה של הרוק אנד רול.
עקב סוואנה
עקב סוואנה (שם מדעי: Buteogallus meridionalis) הוא מין של דורס יום ממשפחת הנציים ומהסוג עקב שחור, החי באמריקה הדרומית סביב אזורים טרופיים, וניתן למצוא אותו בסוואנה ובביצה מיוערת, הוא מצוי בין פנמה והאי טרינידד ודרומה עד לבוליביה, אורוגוואי ועד למרכז ארגנטינה.
משה לגיל
משה לגיל (לנגוויל) (30 באפריל 1938 – 16 בינואר 2021) היה שחקן ומאמן כדוריד ישראלי בקבוצות ובנבחרות ישראל השונות. זכה בתקופתו כשחקן ומאמן במספר אליפויות ואף זכה להשתתף במשחקי מכבי אירופה בשנת 1959 בדנמרק.
ביוגרפיה
משה לגיל נולד למרדכי וזלדה ברמת גן, בה נולד והתחנך. היה נשוי לרבקה ואב לשלושה ילדים. לגיל עבד במשך ארבעה עשורים בתעשייה האווירית. בעקבות הקריירה הספורטיבית עבר לפתח תקווה ושם העביר את כל חייו הבוגרים.
קריירת שחקן
לגיל החל את דרכו הספורטיבית במכבי רמת גן בכדורסל, אך לאחר שראה אותו הספורטאי בן-ציון באייער שהיה פעיל במס' ענפי ספורט באגודה זו, המליץ לו לעבור לענף הכדוריד 11. בשנת 1959 השתתף במשחקי מכבי אירופה בקופנהגן במשחקיו הראשונים כשחקן כדוריד. במכבי רמת גן שיחק 3 עונות, במהלכן הוביל את הקבוצה לאליפות בשנת 1960 וגביע שנה לאחר מכן. בסוף עונת 1961 נרשם הפסד טכני למכבי רמת גן בדרבי בשל מחדל ארגוני וכתוצאה מכך הקבוצה הפסידה את תואר האליפות במחזור האחרון. הזעם והתסכול מאירוע זה הובילו את לגיל ואת שני חבריו לקבוצה- אמנון שפירא ודני ירושלמי, להיכנס להסגר של שנה כדי לעזוב את הקבוצה. באותה שנה בהסגר, שנת 1962, סיים משה קורס שופטי כדוריד ועבר לשפוט בליגה, תוך כדי כך שהוא שומר על הכושר במי שתהיה קבוצתו הבאה- הפועל פתח תקווה.
בהפועל פתח תקווה שיחק בין השנים 1963–1970 ובהן זכה ב-3 אליפויות (1966,1967,1970), כאשר האחרונה שבן הייתה כמאמן-שחקן. את האליפות של שנת 1966 השיגה הפועל פתח תקווה לאחר קרב צמוד מול הפועל רחובות, כאשר במשחק האחרון והמכריע בניהם לגיל הבקיע 3 שערים דרמטיים (האחרון שבהם 10 שניות לפני סיום המשחק) שהשוו את התוצאה ל-14:14, תוצאה שהספיקה להפועל פתח תקווה לאליפות.
לגיל פרש ממשחק פעיל ב-1970 לאחר האליפות האחרונה עם הפועל פתח תקווה.
קריירת אימון
לגיל פרש ממשחק פעיל ב-1970 ובשנה זו הוא נקרא לדגל והוצע לו לאמן את נבחרת ישראל. לגיל לא סירב לתפקיד ובמשך 4 שנים הוליך את הנבחרת (1970–1974). בשנת 1974 הוא מונה למאמן מכבי פתח תקווה והוליך אותה לתארים הראשונים שלה בהיסטוריה- גביע ב-1977 ואליפות שנה לאחר מכן, מה שהפך אותה לאימפריה באותן שנים והובילה לתארים נוספים לאחר עזיבתו. לאחר מכן אימן עונה אחת כמאמן הפועל פתח תקווה בה שיחק בעברו. בשנת 1980 חזר לאמן את נבחרת הקדטים עד שנת 1983, שבה גם חזר לאמן את נבחרת ישראל הבוגרת לעוד קדנציה. בשנת 1984 אימן עונה אחת את הפועל ראשון לציון ושנה לאחר מכן עבר ליריבתה העירונית מכבי ראשון לציון, איתה זכה בעונתו הראשונה באליפות ובעונתו השנייה באליפות וגביע המדינה. בשנת 1988 אימן בעוד קדנציה קצרה במכבי פתח תקווה ולפני פרישתו הספיק לאמן גם במכבי רעננה ובמחלקת הנוער של הפועל פתח תקווה, שלאחריהם פרש מאימון מקצועי בשנת 1993.
אוסמו ונסקה
ביוגרפיה
בישראל אוסמו ונסקה ניצח על התזמורת הפילהרמונית הישראלית.
יורי מאנין
קורות חייו
מאנין ידוע כמתמטיקאי שהרבה לעבור בין תחומי מחקר שונים. לסמינר שלו באוניברסיטת מוסקבה הביא כל סמסטר רשימת מאמרים חדשים אותם רצה להבין, כל שנה בתחום אחר. הוא גם התעמק בפסיכולוגיה, בפילוסופיה, בספרות ובכתיבת שירה (הוא אירח בביתו סמינר בנושאים רחבים, וטען שמותר לדבר בו על הכל – חוץ ממתמטיקה). בין השאר, הציג את ארכיטיפ העיר הריקה בפסיכולוגיה יונגיאנית וכתב על דמות התחבולן (trickster). בין חוג חבריו נמנו סופרי הפנטזיה האחים סטרוגצקי (שביססו עליו את אחת הדמויות בספרם) והזמר ולדימיר ויסוצקי.
תרומתו למדע
בפיזיקה מתמטית, מאנין עסק בתורת יאנג-מילס בה חקר את האינסטנטונים והציג את בניית ADHM (במאמר משותף עם ולדימיר דרינפלד, נייג'ל היצ'ין ומייקל עטיה). בכנס שנערך באוניברסיטת ברקלי בשנת 1991, מאנין התוודע לגישה של פיזיקאים מתורת השדה הקוונטית לגיאומטריה אנומרטיבית באמצעות חישוב אינטגרלי פיינמן. הוא פרסם מאמר בנושא יחד עם מקסים קונצביץ' וגם בהמשך עסק במחקר של סימטריית מראה. מאנין היה מהראשונים שהציעו את הרעיון של מחשב קוונטי, בספרו "החשיב והבלתי-חשיב" מ-1980.
פריץ קליין (חוקר)
פרד "פריץ" קליין (באנגלית: Fred "Fritz" Klein; 27 בדצמבר 1932 – 24 במאי 2006) היה חוקר מין, פסיכיאטר ופעיל זכויות ביסקסואליות אוסטרי-אמריקאי יהודי.
מריה לבובה-בלובה
קריירה
ב-17 במרץ 2023, בית הדין הפלילי הבינלאומי הוציא לה ולנשיא רוסיה, ולדימיר פוטין, צו מעצר בחשד לגירוש בלתי חוקי של ילדים מאוקראינה לרוסיה במהלך הפלישה הרוסית לאוקראינה ב-2022.
ג'פרי קהן
תזמורת סנטה רוזה
בהנהגת קהן, כמעט הוכפל בסיס המנויים והסטנדרטים האמנותיים השתפרו. "שנות כהונתי בתזמורת סנטה רוזה היו המספקות והמלהיבות ביוצר בחיי המוזיקליים", אמר קהן. "כשאני ממשיך הלאה, אני יודע ששום דבר שאעשה בעתיד לא ייחשב בעיני יותר מן הזכות הגדולה שנפלה בחלקי, בעבודה עם הנגנים המופלאים והמסורים הללו ובהבאת המוזיקה יחד עמם לקהל הזה, שהתלהבותו ומחויבותו יוצאות מגדר הרגיל."
כאבי שרירים
אפשריות טיפול
פעילות נכונה בשלב המהותי של הכאבים הכרחית להחלמה של השריר. כל פעילות אשר ניתן לפעול עימה ללא הרגשה של כאב, מומלץ יהיה להמשיך ולפעול לפיה. ברוב הפעמים הימנעות מפעולות שעשויות להחריף את הכאב יאפשרו את הריפוי של השריר מכיוון שהשריר כמו כל איבר צריך לנוח כדי להחלים.
ג'ולי האייק
ביוגרפיה
היא שבה ללימודיה באוניברסיטת קליפורניה בלוס אנג'לס וסיימה תואר ראשון בביולוגיה עם התמחות בפסיכולוגיה.
מאנו מנזס
קורינתיאנס
ב-2010, היגיעה קורינתיאנס לשלבי הנוקאוט של גביע ליברטדורס ללא הפסדים, אך הודחה על ידי פלמנגו בשלב שמינית הגמר.
נבחרת ברזיל
שלושת המשחקים הראשונים של הנבחרת תחת שרביטו של מאנו מנזס היו ניצחונות במשחקים ידידותיים, נגד (2:0),  (3:0) ו (2:0). למשחקים אלו הביא מנזס נבחרת מחודשת (רק ארבעה שחקנים שחקו במונדיאל 2010) אשר עוררה תגובות חיוביות מצד התקשורת. אולם בהמשך, ובמהלך שנת 2011, לא הצליחה הנבחרת הברזילאית להפגין יכולת טובה מול נבחרות לאומיות בכירות כגון, ו.
הישגים
קורינתיאנס
תנועת מאבק סוציאליסטי
התנועה מארחת כנס ציבורי שנתי תחת הכותרת "כנס סוציאליזם", שמכנס לדיון עשרות נציגים ונציגות מתנועות חברתיות ומוועדי עובדים לדיון באסטרטגיה ובטקטיקות לקידום המאבקים, ומקדם סדר-יום של מאבק בגזירות הכלכליות ושינוי סוציאליסטי של החברה.
המחאה והמאבקים החברתיים
התנועה הוקמה בשנת 1999, על רקע התסיסה החברתית שהתגברה בתקופת ממשלת נתניהו הראשונה ושכללה את השביתות הכלליות הראשונות בישראל ואת שביתת הסטודנטים הגדולה בסוף שנת 1998. התנועה הייתה מעורבת מאז בשורה של מאבקי עובדים, מחאות חברתיות, במאבקים לזכויות נשים וזכויות להט"ב ובמאבק לשלום.
בתגובה לגזירות הכלכליות שמתוכננות על הציבור במסגרת תקציב המדינה לשנים 2013–2014, התנועה לקחה חלק מארגן בהפגנות המרכזיות תחת הסיסמה "איפה הכסף? אצל הטייקונים, טמבל", וקראה בין השאר להלאמת משאבי הגז ולביטול העברת תקציבים להתנחלויות. התנועה גינתה את יו"ר ההסתדרות, עופר עיני, על כך שלשיטתה הסכים בשתיקה לגזירות הכלכליות, וקראה לוועדי עובדים, לאיגודים, למרחבים ולהנהגת ההסתדרות לגייס לטובת המאבק בגזירות את הכוח של העבודה המאורגנת.
פעילות בחירות, מפלגת עובדים
לקראת בחירות 2013 קראה התנועה ל"שילוב כוחות בין התנועות החברתיות המעוניינות להציג אלטרנטיבה למפלגות ההון הגדולות, לצורך הצגת רשימה חברתית לוחמת לצדק חברתי ושלום. רשימה כזו צריכה להיות מורכבת מנציגות ונציגים יהודים וערבים מחזית מאבקי העובדים והמאבקים החברתיים, כולל עובדות סוציאליות, רופאים, עובדי רכבת, נציגי עיתונאים מהשטח, פעילים ופעילות ממאבקי הדיור, השלום, ההתנגדות לגזענות ולכיבוש, זכויות נשים ועוד". בהיעדר רשימה כזו, הביעה התנועה תמיכה ביקורתית בהצבעה לרשימת חד"ש כ"הצבעת מחאה נגד ממשלת נתניהו ונגד מפלגות הממסד הקפיטליסטיות והגזעניות", אך סייגה זאת וטענה כי "זו אינה השאלה המהותית. השאלה המהותית היא כיצד קמפיין הבחירות יתרום לחיזוק המאבקים בשטח, לרבות ההיערכות למאבק בגזירות הממשלה הבאה".
מאבק בגזענות
התנועה מקדמת מאבק משותף של עובדים יהודים וערבים ולוקחת חלק במחאות נגד גזענות. בין השאר, ב-2009 ארגנה התנועה בחיפה יחד עם מרכז מוסאווא הפגנה נגד פיטורים על רקע גזעני ברשת חנויות הבגדים "קרוקר". התנועה מתנגדת לתוכנית פראוור ולקחה חלק בפעולות מחאה נגד הרס כפרים בדואיים בנגב, ונגד פינוי משפחות ערביות-פלסטיניות מבתיהן באזורים שונים, ובעיקר במזרח ירושלים.
I Need U
הערות שוליים
undefined
כדוריד באולימפיאדת סידני (2000)
מתכונת התחרות
הקבוצות חולקו ל-2 בתים. 4 נבחרות מכל בית העפילו למשחקי הגמר בשיטת פלייאוף.
חסידות סטרליסק
הדור השלישי
רבי צבי היה בנו של רבי אברהם מבילקאמין, בנו של רבי יצחק רבה של ויז'ניץ שהיה תלמידו של רבי צבי הירש מנדבורנה. אמו הייתה בתם של רבי צבי הירש ובלומה, בתו של רבי יעקב קופיל חסיד ולימים אשתו של רבי אורי מסטרליסק. נישא לרבקה בתו של רבי יצחק (איציק) מסטרליסק חתנו של רבי אורי. היה תלמידם של רבי מנחם מנדל מקוסוב ושל רבי שלום מבעלז, כיהן ברבנות בסטרליסק ובהמשיך כיהן ברבנות ואדמו"רות בקיטוב.
ג'יילן סמית'
קריירה מקצועית
בדראפט ה-NBA 2020 נבחר סמית' על ידי פיניקס סאנס, בבחירה העשירית.
פלייגרל
היסטוריה
ביוני 1993 הוא נרכש על ידי חברת "בלו הורייזן מדיה" מניו יורק, המתמחה בהוצאה לאור של מגזינים לסגנון חיים בעלי אופי פורנוגרפי. באוגוסט 2008 הודיע ​​המגזין כי יפסיק את פרסום המהדורה המודפסת שלו החל מהגיליון של ינואר 2009. והמגזין תכנן להמשיך במהדורה מקוונת בלבד. הגיליון המודפס האחרון יצא לאור בינואר/פברואר 2009. בפברואר 2010, "פלייגירל" הודיעה שתשיק מחדש מהדורה מודפסת של המגזין. המגזין יצא בערך פעם ברבעון עד 2016.